கேள்வி: அஞ்சலி பன்சால் என்பது என்ன?
பதில்: அஞ்சலி பன்சால் (Anjali Bansal) அவனா கேபிடலின் நிறுவனர் ஆவார். முன்னதாக, இவர் தேனா வங்கி செயல் தலைவராக இருந்தார். இந்திய அரசாங்கத்தால் நியமிக்கப்பட்ட மூன்று பெரிய பொதுத்துறை வங்கிகளான தேனா, பேங்க் ஆஃப் பரோடா மற்றும் விஜயா வங்கியின் முதல் மூன்று வழி இணைப்பிற்கு வழிவகுத்தார். இவர் முன்பு ''டிபிஜி குரோத் பிஇ'' நிறுவனத்தின் உலகளாவிய பங்குதாரர் மற்றும் நிர்வாக இயக்குநராக இருந்தார், நியூயார்க் மற்றும் இந்தியாவில், ''ஸ்பென்சர் ஸ்டூவர்ட் இந்தியாவின்'' தலைமை செயற்குழு அதிகாரி மற்றும் ''மெக்கின்சி மற்றும் கோ'' உடன் மூலோபாய ஆலோசகராகவும் இருந்தார்.இவர் ஒரு பொறியியலாளராக தனது வாழ்க்கையைத் தொடங்கினார். டாட்டா பவர், ''பிரமல் எண்டர்பிரைசஸ், கோடக் ஏஎம்சி மற்றும் டெலிவேரி'' ஆகியவற்றில் ஒரு சுயாதீன செயல் இயக்குநராக பணியாற்றுகிறார். இவர் தெற்காசியாவின் கொலம்பியா பல்கலைக்கழக உலகளாவிய மையங்களின் ஆலோசனைக் குழுவில் இருந்தார். முன்னதாக, இவர் உலகளாவிய வாழ்வாதாரத்தை ஊக்குவிக்கும் நிறுவனமான பெண்கள் உலக வங்கியின் இந்திய வாரியத்தின் தலைவராக இருந்தார். இவர் நிதி ஆயோக் மகளிர் தொழில்முனைவோர் தளம் மற்றும் நவீன முனெடுப்புகளுடன் தொடர்புடையவர் ஆவார். இவர் இந்திய துணிகர மூலதன சங்கத்தின் நிர்வாகக் குழுவில் பணியாற்றினார். அஞ்சலி , இந்திய நிறுவனங்களின் கூட்டமைப்பில் இணை இயக்குநராக பதவி வகித்தார். இவர் மும்பை ''சேம்பர் ஆஃப் காமர்ஸ் அண்ட் இன்டஸ்ட்ரியின்'' தலைவராக நியமிக்கப்பட்டார். இந்தியாவின் முன்னணி வெளியீடான "''பிசினஸ் டுடே'' " மூலம் "இந்திய வணிகத்தில் மிகவும் சக்திவாய்ந்த பெண்களில்" ஒருவராகவும், பார்ச்சூன் இந்தியாவின் "வணிகத்தில் மிகவும் சக்திவாய்ந்த பெண்களில்" ஒருவராகவும் இவர் பட்டியலிடப்பட்டுள்ளார். குஜராத் பல்கலைக்கழகம் கணினிப் பொறியியல் இளங்கலைப் பட்டமும், கொலம்பியா பல்கலைக்கழகம் சர்வதேச நிதி மற்றும் வணிகத்தில் முதுகலைப் பட்டமும் பெற்றார் .
கேள்வி: அஞ்சலி பன்சால் - கல்வி பற்றி நீங்கள் என்ன அறிந்துள்ளீர்கள்?
பதில்: குஜராத் பல்கலைக்கழகம் கணினிப் பொறியியல் பட்டப்படிப்பை முடித்தார். இந்திய விண்வெளி ஆய்வு மையம் சிறிது காலம் பணியாற்றிய பிறகு, அஞ்சலி தனது முதுகலை பட்டப்படிப்பை, கொலம்பியா பல்கலைக்கழகத்தில் சர்வதேச விவகாரங்களில் சிறப்புத் தகுதியுடன் பட்டம் பெற்றார். அங்கு இவர் சர்வதேச நிதி மற்றும் வணிகத்தில் தேர்ச்சி பெற்றார்.